1x15     CHAUCER'S NONNE PRE.ST HIS TALE.

And eek he was of such discressioun.,

That ther nas no man in no regioun                      490

That him in song or wisdom mighte passe.

I have wel rad in daun Burnel thasse

Among his verses, how ther was a cok,

That, for a prestes sone yaf him a knok

Upon his leg, whil he was yong and nyce,

He made him for to lese his benefice.

But certeyn ther is no comparisoun

Betwix the wisdom and discressioun

Of youre fader, and of his subtilte.

Now syngethj sire,, for seinte Charitc,                    500

Let se, can ye your fader countrefete?J>

This Chaunteclere his wynges gan to bete,

As man that couthe his tresoun nought cspye,

So was he ravyssht with his flaterie.

Alias ! lordynges, many a fals flatour
Is in your lious, and many a losengour,
That pleasen yow wel more,, by my faith,
Than he that sothfastnesse unto yow saith.
Redith Ecclcsiast of flaterie;
Beth war., ye lordes, of her trcccherie.                   510

This Chaunteclere stood heighe upon his toos,
Strecching his necke, and held his yhen cloos,
And gan to crowe lowde for the noones;
And daun Russet the fox stert up at oones,
And by the garget hente Chaunteclere,,
And on his bak toward the woode him bere.
For yit was there no man that him sewed.
O desteny, that maist not ben eschiewed !
Alias, that Chaunteclere fleigh fro the bemis!
Alias, his wif ne romghte nought of dremls !          520

And on a Friday fel al this meschaunce.
O Venus, that art goddesse of pleasaunce,
Syn that thy servant was this Chaunteclere,
And in thy service did al his powere,
More for delit, than the world to multiplie,
Why woldest thou suffre him on thy day to dye ?
O Gaufred, dere mayster soverayn,
That, whan the worthy king Richard was slayn
With schot, compleynedist his deth so sore,
Why ne had I nought thy sentence and thy lore, 530
The Friday for to chiden, as dcde ye ?
(For on a Fryday sothly slayn was he.)
Than wold I schewe i/ow how that I couthe pleyne,
For Chauntecleres drede, and for his peyne.